Ради...
Алекса Шантић 

Ради, јури, теци, лети,
    Јер је живот кратког в'јека
Себи, другом срећу плети -
    То је понос за човјека!

Гледај зв'језде, све се журе,
    Мјесец св'јетло сунце прати,
А коритом р'јеке јуре,
    Поток мали неће стати.

Снагом свога бурног лета
    Ор'о сјајном сунцу стиже,
Мала чела тражи цв'јета
    С дјела дјелу крила диже.

Ради, јури, теци, лети,
    Јер је живот кратког в'јека
Себи, другом срећу плети -
    То је понос за човјека!

Шантићеве песме 1893.